Document ID: 32008R1147

KOMISIJAS REGULA (EK) Nr. 1147/2008
(2008. gada 31. oktobris),
ar kuru groza Regulu (EK) Nr. 794/2004, ar ko īsteno Padomes Regulu (EK) Nr. 659/1999, ar kuru nosaka sīki izstrādātus noteikumus EK līguma 93. panta piemērošanai, attiecībā uz tās I pielikuma III daļas 10. punktu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 22. marta Regulu (EK) Nr. 659/1999, ar ko nosaka sīki izstrādātus noteikumus EK līguma 93. panta piemērošanai (1), un jo īpaši tās 27. pantu,
tā kā:
(1)
Ar Komisijas 2004. gada 21. aprīļa Regulu (EK) Nr. 794/2004, ar ko īsteno Padomes Regulu (EK) Nr. 659/1999, ar kuru nosaka sīki izstrādātus noteikumus EK līguma 93. panta piemērošanai (2), izveidoja obligātu, visaptverošu valsts atbalsta paziņojuma veidlapu.
(2)
Pēc tam, kad Komisija pieņēma jaunas pamatnostādnes par valsts atbalstu vides aizsardzībai (3), daļēji ir jāpārveido paziņojuma veidlapa, kura pievienota Regulas (EK) Nr. 794/2004 pielikumā.
(3)
Tādēļ jāizdara attiecīgi grozījumi Regulā (EK) Nr. 794/2004,
IR PIEŅĒMUSI ŠO REGULU.
1. pants
Regulas (EK) Nr. 794/2004 I pielikuma III daļas 10. punktu aizstāj ar šīs regulas pielikumu.
2. pants
Šī regula stājas spēkā tās publicēšanas dienā Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 31. oktobrī

Labels: 12
4
19